[{"text_idx": "#000018", "text": "Defnyddiwch ein harbenigeddYmgynghoriaeth fusnesCyfleoedd wedi\u2019u hariannuTrwyddedu ein canfyddiadau ymchwilCyfnewid gwybodaethHysbysebu cyfle am ymgysylltu dinesig"}, {"text_idx": "#000021", "text": "Ein huchelgaisCofleidio ymgysylltiad cymunedolMeithrin sgiliau Cymru ar gyfer y dyfodolArwain adferiad gwyrdd CymruHyrwyddo'r Gymraeg a diwylliant Cymru"}, {"text_idx": "#000022", "text": "Prosiectau cymunedol lleolArchaeoleg ymarferol yng Nghaerau a Threla\u0301iPresgripsiynu cymdeithasol gwyrddCyllid ar gyfer prosiectau peilotPorth CymunedolPharmabeesChildren's UniversityEin heffaith"}, {"text_idx": "#000024", "text": "DigwyddiadauDefnyddiwch ein cyfleusterauCymryd rhan mewn ymchwilCodi arian ar gyfer ein hymchwil"}, {"text_idx": "#000029", "text": "\u201cMae\u2019r hanes yn mynd yn o\u0302l i ganol yr 1980au pan ddaeth yr Adran Datblygu Economaidd yn yr hyn a oedd bryd hynny\u2019n Gyngor Sir De Morgannwg ac sydd bellach yn Gyngor Caerdydd, yn ymwybodol o fanteision defnyddio prifysgolion ac academyddion entrepreneuraidd i fanteisio i\u2019r eithaf ar lif buddsoddiadau gan brifysgolion yn yr economi leol. Daeth y syniadau y tu o\u0302l iddo o\u2019r Unol Daleithiau yn y lle cyntaf: roedden ni\u2019n meddwl ei fod yn rhywbeth y dylen ni ei gael yma yng Nghaerdydd ac yng Nghymru. Roedd nifer fach o brifysgolion y DU yn rhan o hyn \u2013 Caergrawnt, Warwick, Aston, Heriot-Watt \u2013 ac yn y bo\u0302n, roedden nhw\u2019n datblygu grwpiau o unedau bach a oedd yn rhannu gwasanaethau, meysydd cyffredin a chymorth datblygu busnes lle gallai egin academyddion entrepreneuraidd ddechrau meithrin busnes."}, {"text_idx": "#000030", "text": "Aethon ni at Brifysgol Caerdydd i gyflwyno\u2019r syniad o greu menter ar y cyd i sefydlu canolfan dechnoleg. Ar o\u0302l trafodaethau helaeth a chyda chefnogaeth Rhodri Morgan, a oedd bryd hynny yn bennaeth swyddfa\u2019r Comisiwn Ewropeaidd yng Nghymru, sefydlon ni Ganolfan Technoleg Busnes Caerdydd yng Nghaerdydd."}, {"text_idx": "#000031", "text": "Wedyn, daethon ni\u2019n ymwybodol o fanteision sefydlu ail ganolfan, y tro hwn gan ganolbwyntio\u2019n amlwg ar y sector meddygol, yr academyddion a\u2019r ymchwil a oedd yn deillio o\u2019r Coleg Meddygaeth, felly sefydlwyd y fenter ar y cyd rhwng y Cyngor Sir, y Coleg Meddygaeth, yr Awdurdod Datblygu ar y pryd ac yn bwysig iawn felly, Bwrdd Iechyd Caerdydd a\u2019r Fro. Gyda chymorth grant y Comisiwn Ewropeaidd, aethon ni ati i adeiladu\u2019r ganolfan hon."}, {"text_idx": "#000032", "text": "Mae\u2019r canolfannau hyn mewn cyflwr gwych. Mae 90 y cant o Medicentre, sef 13 o gwmni\u0308au bellach, yn llawn, ac o\u2019r cyfnod cynnar hwnnw 40 mlynedd yn o\u0302l bron iawn, oherwydd egni a brwdfrydedd nifer o bobl, ganed y ganolfan a hi bellach yw\u2019r ganolfan hynod lwyddiannus rydyn ni\u2019n gyfarwydd a\u0302 hi heddiw.\u201d"}, {"text_idx": "#000034", "text": "\u201cRydyn ni wedi bod yma ers deng mlynedd. Yn gwbl briodol felly, mae penwythnos agoriadol niwlog Cwpan Ryder yng Nghasnewydd yn o\u0302l yn 2010 yn crynhoi sut beth yw bod yn gwmni deillio: yn aml byddwch chi ar eich pen eich hun i raddau helaeth, ar fin cychwyn, mae pobl o bob tu yn edrych arnoch chi, a dyma chi\u2019n meddwl \u2018gobeithio y bydd yn llwyddo, dim ond datblygu sydd o\u2019n blaenau\u2019, ac er eich bod chi\u2019n meddwl eich bod chi\u2019n gwybod i ble rydych chi\u2019n mynd, mae\u2019r niwl yn disgyn, rydych chi\u2019n curo\u2019r be\u0302l i\u2019r niwl gan obeithio na fyddwch chi\u2019n ei llusgo i\u2019r chwith nac yn ei thynnu i\u2019r dde."}, {"text_idx": "#000035", "text": "Mae hynny\u2019n crynhoi i raddau helaeth sut deimlad yw creu busnes. Dechreuodd ein hanes yn 2008 pan gwrddais i a\u0302 Neal Warren, Cyfarwyddwr Sefydliad Therapi\u0308au Lleiaf Ymyrrol Cymru ym Mhrifysgol Caerdydd, a oedd yn sefydlu cwmni i wella ansawdd llawdriniaeth laparosgopig ar yr abdomen. Yn fy swydd yn Fusion IP bryd hynny, dyma a ddywedodd wrtho i: \u2018Mae gan lawdriniaeth laparosgopig bedair problem fawr : Mae gwir angen imi wella\u2019r gallu i weld yn iawn yn ystod y llawdriniaeth gan fod mwg yn rhwystro\u2019r llygaid rhag gweld yn dda, mae\u2019n wenwynig i weithwyr gofal iechyd proffesiynol, mae\u2019n rhaid inni leihau\u2019r CO2 y mae cleifion yn dod i gysylltiad ag ef, ac mae\u2019n rhaid inni beri bod llawdriniaethau\u2019n fwy effeithlon."}, {"text_idx": "#000036", "text": "Syniad Neal oedd cymryd proses adnabyddus iawn, sef i\u0308oneiddio neu wlybaniaeth electrostatig, a\u2019i llunio o\u2019r newydd. Cawson ni grant o \u00a325,000 yn y dechrau. Prynon ni i\u0308oneiddiwr gan Boots am \u00a325 a dyma ni\u2019n ei ailwifrio ac anfon electrod ar hyd-ddo, fel pe bai\u2019n feiro mawr, ac wyddoch chi beth, roedd yn gweithio. Oherwydd hyn, aethon ni ati i godi \u00a3500k gan Fusion IP ac eraill, gan gynnwys Banc Datblygu Cymru, ac wedyn datblygon ni ddyfais effeithiol. Dair blynedd yn ddiweddarach, cawson ni nod y Gymuned Ewropeaidd ar gyfer ein technoleg."}, {"text_idx": "#000037", "text": "Bellach, rydyn ni\u2019n gweithio ar dechnoleg y genhedlaeth nesaf a\u2019n gobaith yw lansio\u2019r flwyddyn nesaf. Ar hyd y ffordd, rydyn ni cael y pleser o feddiannu pedair uned yn y Medicentre ym Mhrifysgol Caerdydd, rydyn ni wedi cyflogi pum myfyriwr o Ysgol Peirianneg y Brifysgol, rydyn ni wedi creu chwe astudiaeth gydag academyddion Prifysgol Caerdydd, treial clinigol, wedi codi \u00a316m a oedd wedi creu rhagor o werth, mae gennym 104 o batentau, 60 o ddosbarthwyr ac rydyn ni wedi trin mwy na 30,000 o gleifion."}, {"text_idx": "#000038", "text": "Ar hyd y daith, rydyn ni wedi cael sawl llwyddiant mawr a sawl tro trwstan a phopeth yn y canol, a\u2019r rheswm dros lawer o\u2019r llwyddiant yw\u2019r cymorth rydyn ni wedi gallu ei gael drwy fod yn un o denantiaid Medicentre.\u201d"}, {"text_idx": "#000040", "text": "\u201cHeb os nac oni bai, teyrnged yw Medicentre Caerdydd i\u2019r weledigaeth roedd gan bobl amser maith yn o\u0302l, a chyfrannodd llawer o bobl yma heddiw at yr hyn a oedd yn arloesi go iawn a oedd yn ategu gwerth y Ganolfan i Brifysgol Caerdydd, i\u2019r Bwrdd Iechyd, i Gymru a thu hwnt."}, {"text_idx": "#000041", "text": "Rwy wedi bod yma\u2019n denant ac yn arweinydd arloesi clinigol yn y Brifysgol, ac yn fwyaf diweddar felly fi oedd cadeirydd y bwrdd rheoli. A\u2019r hyn y gallwn ei ddathlu go iawn yma ar ein pen-blwydd yn 30 yw ein bod wedi dangos, heb ronyn o amheuaeth, yr hyn y gellir ei gyflawni pan fydd academyddion, clinigwyr a busnesau masnachol yn dod at ei gilydd \u2013 helics triphlyg arloesi clinigol felly. Dyna pam, 30 mlynedd yn ddiweddarach, mae 90 y cant o\u2019r Ganolfan yn llawn, ac mae rhagor o le arloesi wrthi\u2019n cael ei greu ym Mharc Cathays."}, {"text_idx": "#000042", "text": "Rydyn ni yma i aros, ac rydyn ni yma i wneud gwahaniaeth. Mae\u2019n rhaid inni gydnabod ein llwyddiant ar sail sefydliadau unigol ac ar sail pobl sy\u2019n gysylltiedig a\u0302\u2019r Medicentre, ac yn bwysicaf oll, rhaid cydnabod y ti\u0302m \u2013 y bobl sy\u2019n gweithio yma o ddydd i ddydd ac sy\u2019n gwneud gwahaniaeth go iawn."}, {"text_idx": "#000043", "text": "Ac mae\u2019n bwysig cydnabod cyfraniad Mair Davies, sydd wedi bod yma ers 30 mlynedd, ers y diwrnod cyntaf un. Mair yw\u2019r glud sy\u2019n dal y Medicentre ynghyd ac yn ei gyrru ymlaen i lwyddiant mawr yn y dyfodol. Diolch yn fawr iawn.\u201d"}, {"text_idx": "#000044", "text": "I gael rhagor o wybodaeth am weithio gyda Medicentre Caerdydd, cysylltwch a\u0302: medicentre@caerdydd.ac.uk"}, {"text_idx": "#000046", "text": "Mynd i\u2019r afael a\u0302 heriau yfory\nMeithrin byd ymchwil ond a fydd yn aros yma? Sicrhau dyfodol disglair i ffiseg yn ne Cymru\nGalw arbenigwyr Lled-ddargludyddion Cyfansawdd y dyfodol\nCASPER Shield \u2013 seiberddiogelwch \u2018canfod ac amddiffyn\u2019 mewn Cartrefi Clyfar\nArloesi yn ystod dirywiad: y cymorth sydd ar gael i fusnesau bach a chanolig"}, {"text_idx": "#000049", "text": "Oni nodir fel arall, mae'r safbwyntiau a geir yn y blog hwn yn perthyn i'r awdur ac nid ydynt o reidrwydd yn cynrychioli barn Prifysgol Caerdydd."}, {"text_idx": "#000052", "text": "Datganiad hygyrcheddDatganiad ynghylch caethwasiaeth fodernPreifatrwyddTelerau defnyddioCwcis"}]